141. löggjafarþing 2012–2013.

Þingskjal 588 — 383. mál.

Svar

fjármála- og efnahagsráðherra við fyrirspurn Margrétar Tryggvadóttur

um innstæður í bönkum og sparisjóðum.

Fyrirspurnin hljóðar svo:

Hver var heildarfjárhæð innstæðna í eigu einstaklinga samkvæmt kafla 3.1 í skattframtali 2012? Svar óskast sundurliðað eftir fjölskyldumerkingum, flokkað eftir samanlögðum inn
stæðum þar sem fjöldi einstaklinga í hverjum flokki er tilgreindur og upphæðir settar fram á bilinu 0–15 millj. kr., á bilinu 15–200 millj. kr. hlaupandi á 10 millj. kr., á bilinu 200–500 millj. kr. hlaupandi á 50 millj. kr., á bilinu 500–1.000 millj. kr. hlaupandi á 100 millj. kr. og hlaupandi á 1.000 millj. kr. þar eftir.

Spurt er hver var heildarfjárhæð innstæðna í eigu einstaklinga samkvæmt kafla 3.1 í skattframtali 2012 og beðið um sundurliðun eftir fjölskyldumerkingum og upphæð innstæðu. Í meðfylgjandi töflu er að finna umbeðnar upplýsingar. Framteljendur eru flokkaðir þannig að í sambúð teljast hjón, samsköttuð og sérsköttuð sambúð ásamt þeim sem misstu maka sinn á tekjuárinu. Sá hópur sem skilaði ófullkomnum framtölum (sk. handreiknaðir) er sýndur án tillits til fjölskylduforms. Fjöldatölur eiga við fjölda einstaklinga í hverjum flokki. Fjölda
tölur eru ekki sýndar ef fjöldi einstaklinga í hverjum flokki er innan við 10. Miðað er við álagningarskrá ríkisskattstjóra við álagningu í júlí.